Ivan Jarnjak
<s>Ivan Jarnjak (Bednja, 9. travnja 1941.) je hrvatski političar, najpoznatiji po tome što je za vrijeme Domovinskog rata od 1992. do 1996. godine služio kao ministar unutarnjih poslova.</s>

<s>Životopis</s>

<s>Godine 1976. završio je Fakultet za organizaciju rada, radio je u TEP-u 32 godine na raznim rukovodećim mjestima, a nekoliko je godina bio i njegov glavni direktor.</s>

<s>Godine 1991. je kao član HDZ postao zamjenik ministra unutarnjih poslova.</s><s>15. travnja 1992. godine je u vladi Franje Gregurića imenovan na čelo ministartsva, zamijenivši Ivana Vekića.</s><s>Na njemu će ostati i u vladama Hrvoja Šarinića, Nikice Valentića i Zlatka Mateše, a što je velikim dijelom korespndiralo s posljednjim godinama rata.</s><s>Jarnjak, koji je također na izborima 1992 i 1995. izabran za zastupnika Hrvatskog sabora, igrao je važnu ulogu u operaciji Bljesak i operaciji Oluja.</s>

<s>Krajem 1996. godine, u vrijeme kada se predsjednik Franjo Tuđman nalazio na liječenju u Sjedinjenim Američkim Državama, u Zagrebu se preko 120 tisuća građana uključilo u velike prosvjede u podršku stanici Radio 101 kome je HDZ-ova vlast namjeravala oduzeti licencu za emitiranje zbog oštre kritike Tuđmana i HDZ-ove vlade.</s><s>Tuđman je preko telefona Jarnjaku lično naredio suzbijanje prosvjeda policijskom silom, što je Jarnjak odbio provesti.</s>

<s>Nedugo nakon toga Jarnjak je smijenjen sa mjesta ministra unutarnjih poslova, te je premješten na čelo Ureda za nacionalnu sigurnost (UNS) gdje je ostao sve do izbora 2000. godine i silaska HDZ-a s vlasti.</s>

<s>Na istim je izborima izabran je za zastupnika u Hrvatskom saboru u kojem obnaša dužnost potpredsjednika Odbora za izbor, imenovanja i upravne poslove.</s><s>U petom mandatu Sabora (2003.-2007.) Jarnjak je također izabran za zastupnika, a bio je i predsjednik Odbora za unutarnju politiku i nacionalnu sigurnost.</s>

<s>Na parlamentarnim izborima 2007.</s><s>Jarnjak je ponovno izabran za saborskog zastupnika te na konstituirajućoj sjednici za šesti saziv izabran je za potpredsjednika Hrvatskog sabora.</s>

<s>Izvori</s>

<s>Hrvatski političari
Ministri u Vladi Republike Hrvatske
Članovi Hrvatske demokratske zajednice</s>

